
1.Наименование на програмата:
Програма за морско дело, рибарство и аквакултури 2021-2027 (ПМДРА)

2. Наименование на приоритета  и специфичната цел:

Приоритет на Съюза 2 - „Насърчаване на устойчивите дейности, свързани с аквакултурите, и на преработването и предлагането на пазара на продукти от риболов и аквакултури, като по този начин се допринася за продоволствената сигурност в Съюза“.

Специфична цел 2.2 Насърчаване на предлагането на пазара, качеството и добавената стойност на продуктите от риболов и аквакултури, както и преработването на тези продукти.
Вид дейност 2.2.2 „Предлагане на пазара" – компенсации.
3. Номер и наименование на процедурата:
Процедура чрез подбор на проекти BG14MFPR001-2.015 „Предлагане на пазара - компенсации- подсектор "Риболов", вид дейност 2.2.2 „Предлагане на пазара", чл. 26, параграф 2,  буква а) от Регламент (ЕС) 2021/1139

4. Измерения по кодове:

Код по измерение Област на интервенция: 079

Код по измерение Форма на подкрепа: 01

Код по измерение Териториален механизъм за изпълнение и териториална насоченост: 33

Код по измерение Стопанска дейност: 02

5. Териториален обхват:
Проектите по процедурата следва да бъдат изпълнени на територията на Република България.
Резултатите от изпълнението на проектите следва да се ползват на територията на Република България.

6. Цели на предоставяната безвъзмездна финансова помощ по процедурата и очаквани резултати:
Цел на процедурата: Осигуряване на компенсации за операторите в стопанския риболов за пропуснатите доходи и допълнителните разходи, произтичащи от кризата в Близкия Изток във връзка с разпоредбите на чл. 26, параграф 2, буква а) от Регламент (ЕС) 2021/1139 на Европейския Парламент и на Съвета от 7 юли 2021 година за създаване на Европейския фонд за морско дело, рибарство и аквакултури (Регламент (ЕС) 2021/1139) и на основание на Решение за изпълнение (ЕС) 2026/889 на Комисията от 16 април 2026 година за констатиране, че положението в Близкия изток, възникнало на 28 февруари 2026 година, представлява настъпване на изключително събитие, водещо до значителни смущения на пазарите (Решение за изпълнение (ЕС) 2026/889).
Обосновка:

Положението в Близкия изток, възникнало на 28 февруари 2026 г., оказва въздействие върху операторите в сектора на рибарството и аквакултурите. Нападенията срещу енергийната инфраструктура и затварянето на Ормузкия проток предизвикаха внезапно и значително повишаване на световните цени на нефта, както и частични смущения в търговските потоци на ключови стоки и суровини за сектора. Решението на Комисията дава възможност за компенсиране на операторите в сектор „Рибарство“ чрез финансово обезщетение за пропуснатите им доходи и допълнителните разходи, произтичащи от пазарните смущения, поради въздействието върху световните цени на петрола, забавянията на корабоплаването и нестабилността на веригата за доставки.
Очакваните резултати от подкрепата по процедурата се изразяват в постигане на положителен ефект по отношение на операторите на риболовни кораби – собственици или наематели, които са икономически засегнати, поради сътресението на пазара, вследствие на ситуацията в Близкия изток.
7. Индикатори:
Индикатор за резултат

Управляващият орган (УО) на ПМДРА ще следи за изпълнението и отчитането на следния индикатор за резултат: 

CR 16 - Субекти, които се ползват от дейности за популяризиране и предоставяне на информация (брой субекти) 
В конкретния случай се отчитат брой подпомогнати оператори, получили подкрепа под формата на компенсация за пропуснатите им доходи и допълнителните разходи, произтичащи от пазарните смущения, предизвикани от кризата в Близкия Изток.

Във Формуляра за кандидатстване като базова стойност се попълва 0, като за целева стойност се посочва 1 брой кандидат, който кандидатства за компенсация за пропуснатите доходи и допълнителните разходи, произтичащи от пазарните смущения, предизвикани от кризата в Близкия Изток.

8. Общ размер на безвъзмездната финансова помощ по процедурата:

Финансовата помощ по реда на този вид дейност е безвъзмездна и е в размер на 100% от общата допустима компенсация на основание чл. 39, от Регламент (ЕС) 2021/1139, от които: 70% съфинансиране от ЕФМДРА и 30 % съфинансиране от националния бюджет. Общият размер на безвъзмездната финансова помощ (БФП) по Процедура чрез подбор на проекти BG14MFPR001-2.015 „Предлагане на пазара – компенсации - подсектор „Риболов“ е както следва:
	Общ размер на безвъзмездната финансова помощ
	Финансиране от Европейския фонд за морско дело, рибарство и аквакултури
	Национално

съфинансиране

	1 500 000 евро
	1 050 000 евро
	450 000 евро


9. Минимален и максимален размер на безвъзмездната финансова помощ за конкретен проект:
	Минималният размер на допустимата безвъзмездна финансова помощ за един проект – неприложимо.
Максималният размер на допустимата безвъзмездна финансова помощ за един проект е 300 000 евро.
В случаите когато кандидатът е собственик/ползвател на един допустим риболовен кораб, максималният размер на допустимата безвъзмездна финансова помощ не може да надхвърля 300 000 евро. 
В случаите когато кандидатът е собственик/ползвател на повече от един допустим риболовен кораб, кандидатът подава едно проектно предложение за всички допустими риболовни кораби, т.е максималният размер на допустимата безвъзмездна финансова помощ за всички кораби не може да надхвърля 300 000 евро.
Един кандидат, който извършва дейност в повече от един подсектор на рибарството е допустим да получи компенсация във всеки от подсекторите, при достоверно разделение на декларираните приходи, съгласно кодовете по КИД 2025. Общият размер на компенсацията на един бенефициент по различните подсектори не може да надхвърля 540 000 евро.
По настоящата процедура БФП се изчислява под формата на компенсация, която е базирана на увеличението на съответните оперативни разходи за дейността след 28 февруари 2026 г. спрямо времето преди настъпване на кризата, съгласно методиката, посочена в раздел I на Приложение № 9 Методика за изчисление на компенсациите.
Допустимите компенсации са за повишаването на цените на следните разходи на операторите: разходи за гориво и за персонал. 

Раздел бюджет от Формуляра за кандидатстване трябва да отразява размера на  компенсацията, изчислен съгласно Приложение № 9.

Важно: Компенсацията по настоящата процедура се предоставя на кандидата за цялостната му дейност в стопанския риболов и не позволява разделянето на помощта за всеки риболовен кораб на кандидата.


10. Процент на съфинансиране

Финансовата помощ по реда на настоящата процедура е безвъзмездна и се предоставя в рамките на определения бюджет за вида дейност в ПМДРА 2021 - 2027 г., от които:

Процент на съфинансиране от ЕФМДРА – 70%
Процент на съфинансиране от националния бюджет – 30%

Максимален интензитет на безвъзмездната финансова помощ – до 100%.
11. Допустими кандидати:

За получаване на безвъзмездна финансова помощ могат да кандидатстват физически лица, юридически лица или еднолични търговци (ЕТ), регистрирани по Търговския закон, развиващи дейност в сектор „Рибарство“, подсектор „Стопански риболов“.  

Важно: Клонове на юридически лица, регистрирани в България, не могат да участват в процедурата за подбор на проекти поради липсата на самостоятелна правосубектност.
11.1 Критерии за допустимост на кандидатите

1) Допустими по настоящата процедура за подбор на проекти са само кандидати, които са:
- собственици или наематели на риболовни кораби на Съюза, регистрирани като действащи 
и които отговарят на следните условия:
а) притежават валидно разрешително за стопански риболов, в съответствие с чл. 17, ал. 1 от Закона за рибарството и аквакултурите (ЗРА);
б) притежават удостоверение за придобито право за усвояване на ресурс от риба и други водни организми и/или специално разрешително за улов на определен квотиран вид риба или други водни организми в предвидените от закона случаи;

в) са собственици на риболовен/ни кораб/и или имат правно основание за ползване на риболовен/ни кораб/и, регистрирани в Регистъра на риболовните кораби на Изпълнителната агенция по рибарство и аквакултури (ИАРА), който е част от Регистъра на риболовните кораби на Съюза или извършват риболов със специализиран уред за стопански риболов в Черно море по чл. 21 от ЗРА и имат регистриран риболовен кораб за неговото обслужване;

г) корабът е регистриран от Изпълнителна агенция „Морска администрация“;
в) да са вписани в Tърговския регистър и регистъра на юридическите лица с нестопанска цел към Агенцията по вписванията;
д) да имат подадена Годишна данъчна декларация за 2025 г. пред НАП, съобразно разпоредбите на ЗКПО/ЗДДФЛ към момента на  приключване на приема по конкретната процедура.
е) допустими по настоящата процедура са кандидати, които са осъществявали стопанска дейност, свързана с риболова през 2025 г. и през 2026 г.

Важно: Лицата, развиващи дейност в сектор Рибарство, могат да кандидатстват по настоящата процедура само с едно проектно предложение. Един кандидат, собственик или ползвател на повече от един риболовен кораб, може да кандидатства само с едно проектно предложение по настоящата процедура в ИСУН.
Важно: Лицата, които са предоставили правото на ползване на собствен риболовен кораб на други лица, нямат право да кандидатстват по реда на настоящата процедура за същия кораб.
Важно: Във връзка с разпоредбите на чл. 4, параграф 3 от Регламент (ЕО, Евроатом) № 2988/95 на Съвета от 18 декември 1995 година относно защитата на финансовите интереси на Европейските общности не се дава предимство, а даденото предимство се отнема, когато бъде установено, че кандидат за подпомагане или негови членове са създали изкуствено условията, необходими за получаване на това предимство, в противоречие с целите на европейското право и българското законодателство в областта на рибарството. 
11.2 Критерии за недопустимост на кандидатите 
Кандидатите не могат да участват в процедурата за подбор на проекти и да получат безвъзмездна финансова помощ, ако не отговарят на критериите за допустимост, посочени по-горе, както и в случай че:
1. Компетентният орган е установил, че съответният кандидат:
а) е извършил тежко нарушение съгласно чл. 42 от Регламент (ЕО) № 1005/2008 на Съвета от 29 септември 2008 година за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999 (Регламент (ЕО) № 1005/2008), чл. 90 от Регламент (ЕО) № 1224/2009 или друг законодателен акт, приет от Европейския парламент и Съвета в рамките на ОПОР;
б) е участвал в дейността, управлението или собствеността на риболовен кораб, включен в посочения в чл. 40, параграф 3 от Регламент (ЕО) № 1005/2008 списък на Съюза на корабите, извършващи незаконен, недеклариран и нерегулиран риболов, или на кораб, плаващ под знамето на държави, определени като несътрудничещи трети държави съгласно чл. 33 от същия регламент; или

в) е извършил някое от престъпленията против околната среда, посочени в чл. 3 и 4 от Директива 2008/99/ЕО на Европейския парламент и на Съвета, когато се подава заявлението за подкрепа по чл. 27 от Регламент (ЕС) 2021/1139.

г) е извършил измама по смисъла на чл. 3 от Директива (ЕС) 2017/1371 в контекста на ЕФМДР или ЕФМДРА.
Важно: В случай че е установено че кандидатът е извършил измама, същият не може да подава заявления за подпомагане от датата на окончателното решение за определяне на извършването на измама по смисъла на чл. 3 от Директива (ЕС) 2017/1371, до края на периода на допустимост на разходите за получаване на принос от ЕФМДРА, посочен в чл. 63, параграф 2 от Регламент (ЕС) 2021/1060.

Ако която и да е от ситуациите, посочени в т. 1 букви „а“-„в“, настъпи в периода между подаването на заявлението за подкрепа и пет години след окончателното плащане, помощта, изплатена от ПМДРА, свързана с това заявление, се възстановява от оператора в съответствие с чл. 44 от  Регламент (ЕС) 2021/1139 и чл. 103 от Регламент (ЕС) 2021/1060.

Важно: В случай, че е установено, че кандидата е извършил някое от горепосочените нарушения, същият не може да подава проектно предложение в установените срокове в Делегиран регламент (ЕС) 2022/2181 на Комисията от 29 юни 2022 година за допълнение на Регламент (ЕС) 2021/1139 на Европейския парламент и на Съвета относно Европейския фонд за морско дело, рибарство и аквакултури по отношение на началните дати и сроковете на недопустимост на заявленията за подпомагане.
2. Имат изискуеми и ликвидни задължения по ОПРСР 2007-2013, ПМДР 2014-2020 и ПМДРА 2021-2027, освен ако е допуснато разсрочване, отсрочване или обезпечение на задълженията;

3. Имат публични задължения по смисъла на чл. 162, ал. 2, т. 8 от Данъчно-осигурителния процесуален кодекс (ДОПК) за недължимо платени и надплатени суми, както и за неправомерно получени или неправомерно усвоени средства по проекти, финансирани от средства на Европейския съюз, включително свързаното с тях национално съфинансиране, които възникват въз основа на административен акт, включително финансови корекции, надплатен аванс, надхвърлени процентни ограничения, превишени позиции по бюджета на проекта, кръстосано финансиране, както и глобите и другите парични санкции, предвидени в националното законодателство и в правото на Европейския съюз.

4. Съгласно чл. 25, ал. 2 от ЗУСЕФСУ не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно Закона за обществените поръчки или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕФСУ и чл. 7 от Постановление № 23 на Министерския съвет от 2023 г. за определяне на детайлни правила за предоставяне на безвъзмездна финансова помощ по програмите, финансирани от  Европейските фондове при споделено управление 2021 – 2027 г. (обн. ДВ, бр. 101 от 2015 г.) (ПМС № 23/2023 г.) (съгласно декларация по образец – Приложение № 5)

Потенциалните кандидати не могат да участват в процедурата за подбор на проекти
 и да получат безвъзмездна финансова помощ, в случай че: 

a) са обявени в несъстоятелност;

б) са в производство по несъстоятелност;

в) са в процедура по ликвидация; 

г) са сключили извънсъдебно споразумение с кредиторите си по смисъла на чл. 740 от Търговския закон; 

д) са преустановили дейността си; 

е) се намират в подобно положение, произтичащо от сходна на горепосочените процедури, съгласно законодателството на държавата, в която са установени; 

ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен; 

з) са лишени от правото да упражняват определена професия или дейност съгласно законодателството на държавата, в която е извършено деянието; 

и) са сключили споразумение с други лица с цел нарушаване на конкуренцията, когато нарушението е установено с акт на компетентен орган; 

й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора; 

к) имат задължения за данъци и задължителни осигурителни вноски по смисъла на чл. 162, ал. 2, т. 1 от ДОПК и лихвите по тях, към държавата или към общината по седалището на УО на ПМДРА и на кандидата, или аналогични задължения, установени с акт на компетентен орган, съгласно законодателството на държавата, в която кандидатите са установени и не е допуснато разсрочване, отсрочване и обезпечение на задълженията или задължението не е по акт, който не е влязъл в сила или размерът на неплатените дължими данъци или социално осигурителни вноски е повече от 1 на сто от сумата на годишния общ оборот за последната приключена финансова година, но не повече от  25 564,59 евро; 

л) не са изпълнили разпореждане на Европейската комисия за възстановяване на предоставената им неправомерна и несъвместима държавна помощ;

м) лицата, които представляват кандидата са правили опит да: 

ма) повлияят на вземането на решение от страна на УО на ПМДРА, свързано с отстраняването, подбора или възлагането, включително чрез предоставяне на невярна или заблуждаваща информация, или да

мб) получат информация, която може да им даде неоснователно предимство в процедурата за предоставяне на безвъзмездна финансова помощ. 

н) лицата, които представляват кандидата са осъждани с влязла в сила присъда и не са реабилитирани за престъпление по чл. 108а, чл. 159а-159г, чл. 172, чл. 192а, чл. 194-217, чл. 219-252, чл. 253-260, чл. 301-307, чл. 321, 321а и чл. 352-353е от Наказателния кодекс или престъпление, аналогично на тези, в друга държава членка или трета страна; 

о) по отношение на лицата, които представляват кандидата е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен; 

п) е налице неравнопоставеност в случаите по чл. 44, ал. 5 от ЗОП; 

р) е установено, че: 

- са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор; 

- не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор.
- са юридически лица, образувания или органи, установени в Русия;

- са юридически лица, образувания или органи, в които над 50 % от правата на собственост се притежават пряко или непряко от образувание, посочено в буква а) от настоящия параграф във връзка с  изискванията на чл. 5 от Регламент на Съвета (ЕС) № 833/2014 от 31 юли 2014 година относно ограничителни мерки с оглед на действията на Русия, дестабилизиращи положението в Украйна се забранява предоставянето на пряка или непряка подкрепа, включително финансиране и финансова помощ или на всякаква друга полза, по програма на Съюза, на Евратом или национална програма на държава членка и по договори по смисъла на Регламент (ЕС, Евратом) 2024/2509 на Европейския парламент и на Съвета.
5. Потенциален кандидат не може да участва в процедурата чрез подбор на проекти и да получи безвъзмездна финансова помощ, в случай че:
а) е лице или се представлява от лице, което е на трудово или служебно правоотношение в Управляващия орган, Междинното звено, Одитния и Счетоводния орган;
б) са лице, което е било на трудово или служебно правоотношение в Управляващия орган, Междинното звено, Одитния и Счетоводния орган до една година от прекратяване на правоотношението.
Важно: Ограниченията по т. 5, букви „а“ и „б“ се прилагат и за кандидатите, които са свързани с дружества по смисъла на § 1, т. 13 и т. 14 от допълнителните разпоредби на Закона за публично предлагане на ценни книжа, за които са налице обстоятелствата по предходната точка.
Конфликт на интереси е налице и когато лицето, предоставящо консултантски услуги на кандидата, попада в случаите по т. 5, букви „а“ и „б“.
Конфликт на интереси съществува, когато безпристрастното и обективно упражняване на функциите на финансов участник или друго лице, посочено в чл. 61, параграф 3 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза, за изменение на регламенти  (ЕС) № 2018/1046, (ЕС) № 1296/2013, (ЕС) № 1301/2013, (ЕС) №1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес.

Важно: След подаване на Формуляра за кандидатстване, кандидатът/бенефициентът трябва да продължава да спазва условията, посочени в чл. 11 параграф 1, букви а) до в) и параграф 3 Регламент (ЕС) 2021/1139 на Европейския парламент и на Съвета от 7 юли 2021 г. за създаване на Европейския фонд за морско дело, рибарство и аквакултури, през целия период на изпълнение на операцията, както и за срок от пет години след извършване на последното плащане в полза на този бенефициент.
ВАЖНО: Не се предоставят компенсации на кандидати, които за същия период/дейности/разходи са получили подпомагане по други оперативни програми, включително ПМДРА или национални мерки или донорски програми на ЕС вследствие на неблагоприятните последици от кризата в Близкия изток, възникнала на 28 февруари 2026 г.
ВАЖНО: Управляващият орган на ПМДРА може по всяко време да извършва проверка на декларираните от кандидатите обстоятелства и в случай че след проверката се установи, че кандидатът не отговаря на изискванията на Условията за кандидатстване и изпълнение, получената безвъзмездна помощ подлежи на възстановяване, вкл. начислената законна лихва.

12. Допустими партньори (ако е приложимо):

Не се прилага.

13. Дейности, допустими за финансиране:

13.1. Допустими дейности

По настоящата процедура безвъзмездна финансова помощ се предоставя за компенсации, необходими за преодоляване на пропуснатите доходи и допълнителните разходи, които са понесли операторите на риболовни кораби, поради сътресението на пазара, резултат от кризата в Близкия Изток във връзка с разпоредбите на чл. 26, параграф 2, буква а) от Регламент (ЕС) 2021/1139 и на основание на Решение за изпълнение (ЕС) 2026/889 на Комисията от 16 април 2026 година за констатиране, че положението в Близкия изток, възникнало на 28 февруари 2026 година, представлява настъпване на изключително събитие, водещо до значителни смущения на пазарите. 

Допустимият период на подпомагане е от 01.03.2026 – 31.12.2026 г.

13.2. Недопустими дейности:
Дейности, които не допринасят за изпълнение на целите, заложени в т. 6 от настоящата процедура.
14. Категории разходи, допустими за финансиране:

14.1. Допустими разходи:
14.1.1. Допустимите разходи трябва да са в съответствие с правилата и изискванията на:
 По настоящата процедура се предоставят компенсации за пропуснатите им доходи и допълнителните разходи, произтичащи от пазарните смущения, предизвикани от кризата в Близкия Изток 
14.1.2. Допустимите компенсации следва:
14.1.2.1. да се предоставят на допустими бенефициенти;
14.1.2.2. да са свързани с повишаването на цените вследствие на последиците от кризата в Близкия Изток върху риболовните дейности и за ограничаване на въздействието от сътресението на пазара, причинено от тази криза, върху веригата на доставки на продукти от риболов и аквакултури., съгласно чл. 26, параграф 2, буква а) от Регламент (ЕС) 2021/1139 на Европейския Парламент и на Съвета от 7 юли 2021 година за създаване на Европейския фонд за морско дело, рибарство и аквакултури (ЕФМДРА) и за изменение на Регламент (ЕС) 2017/1004 на основание на Решение за изпълнение (ЕС) 2026/889 на Комисията от 16 април 2026 година за констатиране, че положението в Близкия изток, възникнало на 28 февруари 2026 година, представлява настъпване на изключително събитие, водещо до значителни смущения на пазарите (Решение за изпълнение (ЕС) 2026/889).  

14.1.2.3 да не са финансирани със средства от ЕФСУ или чрез други инструменти на ЕС в съответствие с чл. 63, параграф 9 от Регламент (ЕС) 2021/1060, както и с други публични средства;;

14.1.2.4. да са определени съгласно критериите за подбор на операции, одобрени от Комитета за наблюдение.
Раздел Бюджет от Формуляра за кандидатстване трябва да отразява размера на компенсация, изчислен съгласно Приложение № 9. 
Важно: При изчисление на компенсацията съгласно Приложение № 9, кандидатът следва да използва необходимите данни от Отчета за приходи и разходи за 2025 г.   
В случай на подаване на коригираща годишна данъчна декларация за 2025 г. или годишен отчет за дейността за 2025 г. към Националния статистически институт с по-ниска стойност на приходите след одобрение и изплащане на БФП, бенефициентът е длъжен да възстанови компенсацията за разликата в стойността на приходите, изчислена по методиката в Приложение № 9.  В случай на подаване на коригираща годишна данъчна декларация за 2025 г. с по-висока стойност на приходите след одобрение и изплащане на БФП, бенефициентът не следва да получи допълнителна компенсация.
Допустимите кандидати, които оперират с риболовен кораб, с правно основание за ползване на същия могат да кандидатстват за подпомагане в периода на допустимост единствено за този период, в който е валидно правното основание за ползване на риболовния кораб.

14.1.3. Допустими компенсации по настоящата процедура:

14.1.3.1. Компенсация за горивo и за персонал.
14.2. Недопустими разходи: 

Неприложимо. Мярката е с компенсаторен характер.
15. Допустими целеви групи (ако е приложимо): 

В съответствие с ПМДРА, безвъзмездната финансова помощ по Приоритет на Съюза 2 – „Насърчаване на устойчивите дейности, свързани с аквакултурите, и на преработването и предлагането на пазара на продукти от риболов и аквакултури, като по този начин се допринася за продоволствената сигурност в Съюза“ ще бъде предоставена на кандидати, оператори на риболовни кораби. 

16. Приложим режим на минимални/държавни помощи (ако е приложимо):

Подпомагането по настоящата мярка не представлява държавна помощ. 

Подпомагането по настоящата процедура е извън обхвата на чл. 107, параграф 1 от Договора за функционирането на Европейския съюз (ДФЕС). За подпомагането се прилага приложим режим „непомощ“.

Определението на понятието „държавна помощ” се съдържа в член 107, параграф 1 от Договора за функционирането на Европейския съюз (ДФЕС). Държавна помощ е всяка помощ, предоставена от държава-членка на Европейския съюз, под каквато и да било форма, която нарушава или предизвиква опасност от нарушаване на конкуренцията, поради поставяне в по-благоприятно положение на определени предприятия или производството на определени стоки, доколкото се засяга търговията между държавите-членки на ЕС. По правило предоставянето на държавни помощи е забранено, като изключенията от тази забрана са нормативно уредени. Предоставянето на безвъзмездна финансова помощ се извършва в съответствие с европейското и национално законодателство в областта на държавните помощи. Съгласно правилата за държавни помощи, ако финансирането бъде определено като неправомерна и несъвместима държавна помощ, то следва да бъде възстановено от бенефициента заедно с лихва за периода на неправомерно ползване.

В член 10, параграф 1 от Регламент (ЕС) 2021/1139 се посочва, че членове 107, 108 и 109 от ДФЕС се прилагат спрямо помощи, предоставени от държавите членки на предприятия от сектора на рибарството и аквакултурите. В член 10, параграф 2 от Регламент (ЕС) 2021/1139 обаче се предвижда изключение от това общо правило, съгласно което членове 107, 108 и 109 от ДФЕС не се прилагат за плащания, извършени от държавите членки съгласно Регламент (ЕС) 2021/1139 и попадащи в приложното поле на член 42 от ДФЕС.

Дейностите, посочени в раздел 13.1 попадат в обхвата на чл. 42 от ДФЕС, т.е. дейности, които попадат в сектора на рибарството и аквакултурите се прилага предвидената в чл. 10, параграф 2 от Регламент (ЕС) 2021/1139 дерогация и финансирането се предоставя в режим на непомощ.

Съгласно т. 2.1.3. (14) от Съобщение на Комисията 2023/C 107/01 „Насоки за държавна помощ за рибарството и аквакултурите“ (Насоките на ЕК за рибарството и аквакултурите) в чл. 42 от ДФЕС е предвидено, че главата от ДФЕС, посветена на правилата за конкуренцията, включваща правилата за държавната помощ, се прилага по отношение на производството и търговията със селскостопански продукти, което включва продукти от сектора на рибарството и аквакултурите, единствено до степента, определена от Европейския парламент и от Съвета, като се вземат предвид целите, посочени в чл. 39 от ДФЕС.
Степента, в която разпоредбите на ДФЕС по отношение на държавната помощ се прилагат за помощи, предоставени в сектора на рибарството аквакултурите, е определена в чл. 10 от Регламент (ЕС) № 2021/1139 на Европейския парламент и на Съвета.

Планираните дейности по настоящата процедура попадат в обхвата на Регламент (ЕС) 2021/1139, конкретно в приоритетните области по чл. 26, параграф 2, буква а) от регламента за компенсация за операторите от сектора на рибарството и аквакултурите за пропуснати приходи или допълнителни разходи, и не надхвърлят неговите разпоредби. Следователно, членове 107–109 от ДФЕС не се прилагат съгласно нормата на чл. 10, параграф 2 от Регламент (ЕС) 2021/1139.
Като се вземе предвид гореизложеното, и следвайки съображения (14) от Съобщение на Комисията 2023/С107/01 „Насоки за държавна помощ за рибарството и аквакултурите“ (Насоките на ЕК): 

 - условията по настоящата процедура не надхвърлят предвиденото в Регламент ЕС 2021/1139; 

- плащанията по процедурата попадат в сектора на рибарството и аквакултурите, с оглед на това, че подпомагането се отнася до дейност, която е предвидена в дял II, глава III, раздел I, чл. 26, параграф 1, буква б) от Регламента (ЕС) 2021/1139, Приоритет „Насърчаване на устойчивото рибарство и на възстановяването и опазването на водните биологични ресурси“; 

 - в прилагане на дерогацията на чл. 10, параграф 2 от посочения регламент;

 - ефектът от прилагане на дейностите няма да доведе до нарушаване на конкуренцията на вътрешния пазар на ЕС.  

По настоящата мярка членове 107, 108 и 109 от ДФЕС са неприложими и подпомагането по настоящата мярка не представлява държавна помощ. 
Важно е да се отбележи също, че подпомагането на бенефициенти за пропуснати ползи и допълнителни разходи няма да доведе до нарушаване на естествения общностен пазар. Подпомагането ще доведе до несъществено (ако изобщо може да се говори за такова) влияние върху търговията на Общността. Ефектът върху пазара (конкуренцията), който ще се наблюдава ще е минимален на национално ниво, а за Европейския съюз, дори нищожен.

Допълнителна информация относно приложимото законодателство в областта на държавните помощи може да бъде открита на интернет страницата на Министерство на финансите https://stateaid.minfin.bg/bg/573 
17. Хоризонтални политики:
Процедурата се провежда при спазване на принципите на чл. 2, ал. 1 и чл. 29, ал. 1 от ЗУСЕФСУ – свободна и лоялна конкуренция, равнопоставеност и недопускане на дискриминация, публичност и прозрачност, спазване на основните права, устойчиво развитие, опазване на околната среда.
Изпълнението на дейностите по настоящата процедура следва да бъде съобразено със следните хоризонтални принципи съгласно и чл. 9 от Регламент (ЕС) 2021/1060:
-Равенство на половете;
-Активно включване и приобщаване;
-Насърчаване на равните възможности и недопускането на дискриминация.
По настоящата процедура следва да е налице съответствие на проектното предложение с принципите на хоризонталните политики на ЕС. Проектът трябва да се изпълнява в съответствие с политиката на ЕС за равенството между мъжете и жените, интегрирането на принципа на равенство между половете и отчитането на социалните аспекти на пола.
Проектното предложение следва да съблюдава и принципите, заложени в „Хартата на основните права на ЕС“ и „Конвенцията на ООН за правата на хората с увреждания“ (КПХУ). в съответствие с Решение 2010/48/ЕО на Съвета в съответствие с чл. 15 на Регламент (ЕС) 2021/1060.
Дейностите по настоящата процедура се изпълняват като се избягва всякаква дискриминация, основана на пол, раса, цвят на кожата, етническа принадлежност или социален произход, генетични характеристики, език, религия или убеждения, политически или други мнения, имотно състояние, произход, увреждане, възраст или сексуална ориентация.
Няма да се допуска дейностите по проектите, финансирани по ПМДРА да включват такива, свързани с дискриминация, расови предразсъдъци, пристрастия и реч на омразата.
Кандидатът се задължава да спазва посочените по-горе принципи в хода на изпълнение на дейностите по проекта. 
Във Формуляра за кандидатстване т. „Допълнителна информация, необходима за оценка на проектното предложение“, кандидатите следва да представят описание на съответствието на проектното предложение с посочените принципи на хоризонталните политики на ЕС и принципите, заложени в Хартата на основните права на ЕС и КПХУ.

Прилагането на заложените в проекта принципи ще се проследява на етап изпълнение на проектното предложение. При подаване на искане за окончателно плащане, бенефициентът следва да представи информация как изпълнява заложените принципи на хоризонталните политики на ЕС и принципите, заложени в Хартата на основните права на ЕС и КПХУ.

Информация по какъв начин се изпълняват хоризонталните политики и принципи на ЕС следва да бъде предоставена и при отчитане на дейностите по проекта.

Насоки за прилагане на Хартата на основните права на ЕС могат да бъдат намерени на следния адрес: https://www.eufunds.bg/bg/node/8223
Насоки за прилагане на Конвенцията на ООН за правата на хората с увреждания могат да бъдат намерени на следния адрес: https://www.eufunds.bg/bg/node/8224
18. Минимален и максимален срок за изпълнение на проекта (ако е приложимо):

Максималният срок за изпълнение (срок за подаване на искане за окончателно плащане) на проекта е 30 календарни дни, считано от датата на въвеждане на подписания АДПБФП в ИСУН.
19. Ред за оценяване на концепциите за проектни предложения:
Неприложимо

20. Критерии и методика за оценка на концепциите за проектни предложения:

Неприложимо
21. Ред за оценяване на проектните предложения:

Оценката и класирането на проектните предложения по настоящата процедура се извършва от Оценителна комисия, определена със заповед на Ръководителя на УО  на ПМДРА. Всички проектни предложения, подадени в срок, се оценяват в съответствие с критериите за оценка на проектни предложения. 

Оценката на проектните предложения включва оценка на административното съответствие и допустимост.

 До изчерпване на бюджета на процедурата ще се прилага принципът „Първи по ред, първи по право”.

Не се допуска въвеждането на допълнителни критерии за оценка или изменение на критериите по време на провеждането на процедурата по оценка на постъпилите проектни предложения с изключение на случаите по чл. 26, ал. 7 от ЗУСЕФСУ. 

21.1. Оценка на  административното съответствие и допустимостта

Критериите за административно съответствие и допустимост на проектните предложения по процедурата са подробно указани в Приложение № 4 към Условията за кандидатстване.

В процеса на оценка на административното съответствие и допустимост на проектните предложения по процедурата, ще бъде проверявано дали:

 - проектното предложение се отнася за обявената процедура за подбор на проектни предложения;  

- са налице всички документи, представени и попълнени съгласно изискванията, посочени в т. 24 от настоящите Условия за кандидатстване;

 - въз основа на Формуляра за кандидатстване и представените документи е налице съответствие на кандидатите, проектните дейности и разходите с критериите за 

В случай че в процеса на оценка, Оценителната комисия установи наличието на грешки при изчислението на компенсацията, това може да доведе до изменение на бюджета на проектното предложение (раздел „Бюджет“ от Формуляра за кандидатстване). Следва да се има предвид, че промените в бюджета не могат да доведат до увеличаване на размера на безвъзмездната финансова помощ.

Когато в хода на оценката се установи липса на документи и/или други нередовности, Оценителната комисия изпраща на кандидата уведомление за установените нередовности.  Уведомленията за установени нередовности се изпращат през ИСУН  чрез електронния профил на кандидата, като кандидатът се известява чрез електронния адрес, асоцииран към неговия профил. Срокът за представяне на допълнителни документи/информация е 7 дни от датата на изпращане на уведомлението. Кандидатът представя липсващите документи по електронен път чрез ИСУН. Отстраняването на нередовностите не може да води до подобряване на качеството на проектното предложение.

Неотстраняването на нередовностите в срок може да доведе до прекратяване на производството по отношение на кандидата.
Безвъзмездна финансова помощ ще се предоставя само за проектни предложения, преминали оценката за административно съответствие и допустимост.

След приключване на оценката за административно съответствие и допустимост, на интернет страницата на Единния информационен портал за обща информация за управлението на Европейските структурни и инвестиционни фондове (www.eufunds.bg), се публикува списък на проектните предложения, които не се допускат до техническа и финансова оценка, като се посочват и основанията за недопускане. За недопускането на всеки от кандидатите, включени в списъка, се съобщава по реда на чл. 61 от Административнопроцесуалния кодекс чрез администраторския профил в ИСУН с писмено уведомление, до профила на всеки кандидат. Уведомяването се извършва в тридневен срок от публикуване на списъка с проектните предложения чрез отправяне на писмено съобщение до кандидата,  изпратено чрез ИСУН. За дата на уведомяване на кандидата се счита датата на изпращане на съобщението. Кандидатите могат писмено да възразят пред ръководителя на УО на ПМДРА в едноседмичен срок от  съобщаването, чрез ИСУН. 

УО на ПМДРА не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган. Кандидатите, чиито проектни предложения са включени в списъка, могат да подадат писмени възражения пред ръководителя на УО на ПМДРА в едноседмичен срок от съобщаването. Разглеждането и произнасянето по постъпилите възражения се извършва по реда на чл. 19 от ПМС № 23 от 13.02.2023. Ръководителят на УО на ПМДРА се произнася по основателността на възражението в едноседмичен срок от неговото получаване като може да върне проектното предложение за техническа и финансова оценка или да прекрати производството по отношение на съответния кандидат. 

Важно: УО на ПМДРА няма да разглежда повторни и/или допълнителни възражения от кандидатите, включени в списъка на проектните предложения, които не се допускат до техническа и финансова оценка, ако са изпратени след срока по чл. 34, ал. 3 от ЗУСЕФСУ. Неподадените в срок и/или неподписаните възражения, които не са подписани от законния представител на кандидата или упълномощен негов представител, няма да се разглеждат по същество, а ще се изготвя отговор до подателя на възражението, с който същият се уведомява, че възражението не подлежи на разглеждане по посочените причини.
Управляващият орган не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган.
21.2. Техническа и финансова оценка

Предвид факта, че помощта има компенсаторен характер, прилагането на качествени критерии за подбор на проектните предложения е неприложимо. 
При оценката на проектните предложения, е предвидено извършването на техническа и финансова оценка като се прилага критерий за подбор на принципа „Първи по време, първи по право” - prior tempore, prior iure. Техническата и финансова оценка се извършва само за проектните предложения, които са преминали успешно оценката за административно съответствие и допустимост.
Помощта е предназначена за всички допустими кандидати и до изчерпване на бюджета.
22. Критерии и методика за оценка на проектните предложения:

Съгласно критерии и методология за оценка на проектните предложения – Приложение № 4.
23. Начин на подаване на проектните предложения/концепциите за проектни предложения:

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на Структурните инструменти на ЕС в България (ИСУН), единствено с използването на валиден Квалифициран електронен подпис (КЕП), чрез модула „Е-кандидатстване“ на следния интернет адрес: https://eumis2020.government.bg.

Подготовката и подаването на проектното предложение в ИСУН се извършва по следния начин: Кандидатът влиза в ИСУН, след регистрация чрез имейл и парола,  избира настоящата процедура за кандидатстване от „Отворени процедури“ и създава ново проектно предложение. 

Проектното предложение по настоящата процедура се изготвя от кандидата съгласно инструкциите на УО, дадени в Ръководството за потребителя за модул “Е-кандидатстване” в ИСУН (Приложение № 1 от Условията за кандидатстване).
Изискващите се съгласно т. 24 от Условията за кандидатстване придружителни документи към формуляра за кандидатстване също се подават изцяло електронно. Посочените документи се прикачват в раздел Прикачени документи от Формуляра преди подаването му. Всички документи се представят на български език без корекции. Документ, чийто оригинал е на чужд език, се представя и в легализиран превод на български език, извършен в съответствие с действащото законодателство. 
Важно: Кандидатът нанася информацията относно банковата си сметка на в раздел „Допълнителна информация, необходима за оценка на проектното предложение“ от формуляра за кандидатстване.
Важно: Проектните предложения се подават електронно чрез ИСУН, като се подписва с КЕП от лице с право да представлява кандидата или упълномощено от него лице. Законният/ните представител/и на кандидата няма/т право да упълномощава/т други лица да подписват декларациите, тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която е лична. 

Когато кандидатът се представлява заедно от няколко физически лица, се попълват данните и декларациите се подписват от всяко едно от тях. 
Проектното предложение се подава от профила на кандидата, не от друг профил, тъй като впоследствие ще бъде използван именно този профил за комуникация с Управляващия орган и за отстраняване на забелязани неточности по време на оценката на проектните предложения.
По време на етап „Оценка на проектно предложение“ комуникацията с кандидата и редакцията на забелязани неточности по подаденото проектно предложение ще се извършват електронно чрез профила на кандидата в ИСУН, от който е подаден съответния проект, и промени на посочения профил (вкл. промяна на имейл адреса, асоцииран към съответния профил) са недопустими.
До приключването на работата на оценителната комисия кандидатът има възможност да оттегли своето проектно предложение като подаде писмено искане в УО на ПМДРА, като това обстоятелство се отбелязва от потребител на ИСУН от УО на ПМДРА със съответните права. Единствено Формулярът за кандидатстване и изискуемите на етап кандидатстване документи ще бъдат оценявани, затова е изключително важно тези документи да съдържат цялата необходима информация.
Кандидатът носи цялата отговорност за верността на финансовата информация, представена в раздел „Бюджет“ от Формуляра за кандидатстване. При съставянето на т. „Бюджет“ от Формуляра за кандидатстване следва да се има предвид, че той ще бъде разходван като се спазват правилата на приложимото национално законодателство.
24. Списък на документите, които се подават на етап кандидатстване:
Кандидатите по процедурата за безвъзмездна финансова помощ следва да представят към Формуляра за кандидатстване по изцяло електронен път чрез ИСУН следните документи:
1. Всички валидни разрешителни за стопански риболов за периода на допустимост, в съответствие с чл. 17, ал. 1 от ЗРА, удостоверения за придобито право за усвояване на ресурс от риба и други водни организми и/или специално разрешително за улов на определен квотиран вид риба или други водни организми в предвидените от закона случаи.
(документите не са задължителни, документите се проверяват служебно от УО на ПМДРА. В случай че желае, кандидатът може да ги прикачи в ИСУН)
2. Документ за собственост на всеки риболовен кораб или документ удостоверяващ основанието, на което се ползва за периода на допустимост.
(документът е задължителен за всички проектни предложения за риболовен кораб)

3. Приложение 2 - Декларации към Условията за кандидатстване и изпълнение (УКИ) - (Декларация по чл. 25, ал. 2 от Закона за управление на средствата от Европейските фондове при споделено управление и чл. 7 от ПМС № 23/2023 г.; Декларация, че кандидатът е запознат с условията за кандидатстване и условията за изпълнение; Декларация за съгласие данните на кандидата да бъдат предоставени от НАП на УО по служебен път; Декларация за съгласие данните на кандидата да бъдат предоставени от НСИ по служебен път; Декларация за липса на нередност; Декларация за липса на конфликт на интереси по смисъла на чл. 61, параграф 3 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза; Декларация за свързаност по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа (ЗППЦК); Декларация по чл. 139 от Регламент (ЕС, Евратом) 2024/2509 за финансовите правила, приложими за общия бюджет на Съюза; Декларация по чл. 11, параграф 6 от Регламент (ЕС) № 2021/1139 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури; Декларация за наличие на административен и оперативен капацитет; Декларация за промяна на декларираните обстоятелства); попълнена по образец, собственоръчно подписана декларация, сканирана и прикачена в ИСУН или подписана с КЕП и прикачена в ИСУН.

(Документът е задължителен за всички кандидати. Попълва се и се подписва от ВСИЧКИ лица с право да представляват кандидата, независимо дали го представляват заедно или поотделно. С подписване на Формуляра за кандидатстване (съгласно т. 23 от настоящите Условия за кандидатстване), всяко лице с право да представлява кандидата декларира обстоятелствата, посочени в декларацията. Декларацията е налична в раздел „E-Декларации“ във Формуляра за кандидатстване в ИСУН, попълва се електронно и се подписва с подаване на формуляра за кандидатстване.

Когато Формулярът за кандидатстване се подписва от УПЪЛНОМОЩЕНО лице, то не попълва и  не подписва електронните декларации в ИСУН. В този случай се използва форматът на декларацията, която е част от пакета с документи. Декларацията се попълва и подписва  от ВСИЧКИ лица с право да представляват кандидата, независимо дали представляват заедно или поотделно, след което се сканира и прикачва в раздел „Прикачени документи“ от Формуляра за кандидатстване в ИСУН)

4. Приложение № 5  - Декларация за държавни помощи.

(Документът е задължителен за всички кандидати. Попълва се и се подписва от ЛИЦЕ с право да представлява кандидата. С подписване на Формуляра за кандидатстване (съгласно т. 23 от настоящите Условия за кандидатстване), лицето  с право да представлява кандидата декларира обстоятелствата, посочени в декларацията. В случай че кандидатът се представлява САМО ЗАЕДНО от няколко лица, декларацията се подписва от всяко от тях. Декларацията е налична в раздел „E-Декларации“ във Формуляра за кандидатстване в ИСУН, попълва се електронно и се подписва с подаване на формуляра за кандидатстване.

Когато Формулярът за кандидатстване се подписва от УПЪЛНОМОЩЕНО лице, то не попълва и  не подписва електронната декларация в ИСУН. В този случай се използва форматът на декларацията, която е част от пакета с документи. Декларацията се попълва и подписва  от ЛИЦЕ с право да представлява кандидата. В случай че кандидатът се представлява САМО ЗАЕДНО от няколко лица, декларацията се подписва от всяко от тях, след което се сканира и прикачва в раздел „Прикачени документи“ от Формуляра за кандидатстване в ИСУН)
5. Годишна данъчна декларация за 2025 г., подадена пред Националната агенция по приходите, съобразно разпоредбите на ЗКПО/ЗДДФЛ. Не се приема „нулева“ Годишна данъчна декларация за 2025 г.). При подадена коригираща данъчна декларация за 2025 г., същата се прилага към формуляра за кандидатстване.
(документът е  задължителен за всички проектни предложения)
6. Отчет за приходите и разходи на кандидата, част от годишния отчет за дейността за 2025 г. към Националния статистически институт  

(УО на ПМДРА извършва служебна проверка)
7. Пълномощно за подаване на проектното предложение от лице с право да представлява кандидата. В случай че кандидатът се представлява заедно от няколко физически лица, пълномощното се подписва от всички тях.

(Документът не е задължителен за всички кандидати, а се изисква, в случай че кандидатите желаят да упълномощят лице, което не е официален представител на кандидата да подаде проектното предложение)
8. Междинен Отчет за приходите и разходите (ОПР) и/или счетоводен баланс за периода 01.03.2026 г. до дата преди подаване на формуляра за кандидатстване, изготвени и подписани от счетоводителя на дружеството и подписани от законния представител на кандидата.
(документите са задължителни и се предоставят с цел да се докаже, че кандидадът е  бил активен през 2026 г.)
9. Счетоводен документ, доказващ печалба от специфичната икономическа дейност, за която се кандидатства, подписан  от счетоводител и лицето представляващо по закон кандидата.

(Документът се предоставя от кандидати с повече от една икономическа дейност в годишния си финансов отчет за 2025 г. Документът не е задължителен, ако такъв не е предоставен, при изчисляване на компенсацията УО взема предвид цялата печалба на кандидата)

ВАЖНО: По настоящата процедура е възприет подход на подписване на документите с квалифициран електронен подпис /КЕП/ на локалния компютър чрез attached signature – файл и подпис в един документ.

При подаване на проектното предложение посочените декларации следва да бъдат с дата след обявяване на процедурата и предхождаща или съответстваща на датата на подаване на проектното предложение.

При подписването на документи с квалифициран електронен подпис не трябва да се избира функцията за криптиране на файла. Ако тази опция бъде избрана, файлът се криптира и Оценителната комисия не може да отвори документите, които могат да бъдат декриптирани и прочетени само и единствено чрез частния ключ на автора. 

Наличието на криптирани файлове е основание за прекратяване на производството по отношение на кандидата и отхвърляне на проектното му предложение.

Квалифицираният електронен подпис, с който се подписват документите по т. 3, следва да е валиден към датата на кандидатстване и да е с титуляр и автор - физическото лице, което е законен представител на кандидата или с титуляр юридическото лице-кандидат, като автор на подписа в този случай трябва да е законния представител на кандидата. Законният/те представител/и на кандидата няма/т право да упълномощава/т други лица да подписват декларациите по т. 3, тъй като с тях деклараторът декларира обстоятелства в лично качество или съответно за представляваното от него юридическо лице, като за верността им се носи наказателна отговорност, която също е лична.

Кандидатите трябва да се уверят, че всички документи са представени в изискуемата форма. Достоверността на документите, приложения към формуляра за кандидатстване, за които не се изисква да са подписани с КЕП, се удостоверява чрез подписването на формуляра за кандидатстване посредством ИСУН. В случай че при проверката на документите бъде установена липса на документи и/или друга нередовност, Оценителната комисия ще изпраща до кандидатите уведомление за установените нередовности. Кандидатите следва да представят липсващите документи/отстранят нередовностите в срок не по-малък от седем дни от датата на получаване на уведомлението, като денят на получаването му не се брои. Уведомленията за установени нередовности ще се изпращат чрез ИСУН  чрез електронния профил на кандидата, като кандидатът ще бъде известяван за посоченото електронно чрез електронния адрес, асоцииран към неговия профил. Кандидатът представя липсващите документи по електронен път чрез ИСУН. Допълнителна информация може да бъде предоставена само по искане на Оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание. 

Неотстраняването на нередовностите в срок може да доведе до прекратяване на производството по отношение на кандидата, до получаване на по-малък брой точки от проектното предложение или до редуциране на разходи в бюджета на проекта.

Оценителната комисия може по всяко време да проверява декларираните от кандидатите данни, както и да изисква разяснения относно документите, представени съгласно т. 24 от Условията за кандидатстване.

Отстраняването на нередовностите в никакъв случай и при никакви обстоятелства не трябва да води до подобряване на качеството на проектните предложения.

Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване на първоначалното проектно предложение и се предоставя писмено до Управляващия орган.

Поради възможността от извършване на последващи проверки както от УО на ПМДРА така и от други организации, кандидатите следва да съхраняват минимум 5 (пет) години оригиналите на документи, прикачени в т. 6 на формуляра за кандидатстване, и да ги предоставят при поискване.

Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН. 

При деклариране на неверни данни от страна на кандидатите, ще бъдат уведомявани органите на прокуратурата.

Кандидатът следва да проверява регулярно профила си в ИСУН.
25. Краен срок за подаване на проектните предложения: 
Проектните предложения по настоящата процедура се подават по изцяло електронен път чрез ИСУН  на следния интернет адрес: https://eumis2020.government.bg
Краен срок за подаване на проектни предложения:

Първи срок –  17:00 часа на 18.10.2026  г.  (30 дни от датата на обявяване на процедурата).  

Втори срок – 17:00 часа на 17.11.2026  г. (30 дни след приключване на първия срок по процедурата).

Трети срок – 17:00 часа на 17.12.2027  г. (30 дни след приключване на втория срок по процедурата).

Важно: В рамките на настоящата процедура кандидатите могат да подадат по едно проектно предложение при съобразяване на изискванията по т. 9 от настоящите Условия за кандидатстване и изпълнение. В случай че един и същи кандидат е подал повече от едно проектно предложение, ще бъде разгледано само последното постъпило проектно предложение.

Компенсацията по настоящата процедура се предоставя на кандидата за цялостната му дейност в стопанския риболов и не позволява разделянето на помощта за всеки риболовен кораб на кандидата.
Кандидатите могат да задават допълнителни въпроси и да искат разяснения във връзка с Условията за кандидатстване и изпълнение до 3 седмици преди крайния срок за подаване на проектни предложения. Допълнителни въпроси могат да се задават чрез ИСУН чрез модул „Електронно кандидатстване“, процедура чрез подбор на проекти BG14MFPR001-2.015 „Предлагане на пазара - компенсации- подсектор "Риболов". Отговорите на въпросите на кандидатите се публикуват в ИСУН не по-късно от 2 седмици преди определения краен срок за подаване на проектни предложения по процедурата. Публикуваните отговори на въпроси задължително се вземат под внимание от страна на Управляващия орган на ПМДРА, Оценителната комисия по процедурата при оценката на проектните предложения и от кандидатите по процедурата.
Не могат да се дават разяснения, които съдържат становище относно качеството на конкретно проектно предложение. Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.
26. Допълнителна информация:
Въз основа на извършената проверка за административно съответствие и допустимост Оценителната комисията изготвя списък на проектните предложения, които не се допускат до техническа и финансова оценка. В списъка се посочват и основанията за недопускане. Списъкът се публикува на интернет страницата ПМДРА и в ИСУН, а за недопускането се съобщава на всеки от кандидатите, включени в него, съответно по реда на чл. 22, ал. 3 или 4 от ЗУСЕФСУ.
Кандидат, чието проектно предложение е включено в горепосочения списък, може писмено да възрази пред ръководителя на управляващия орган в едноседмичен срок от съобщаването.
При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок (чл. 36, ал.2 от ЗУСЕФСУ) подписан АДПБФП (предварително подготвеният АДПБФП ще бъде изпратен на одобрените кандидати чрез комуникация в ИСУН) и доказателства, че отговарят на изискванията за бенефициент, като представят необходимите документи:
а) Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата;
б) Заявление за профил за достъп на ръководител на бенефициента до ИСУН  (Приложение № 11) и/или Заявление за профил за достъп на упълномощени от бенефициента лица до ИСУН (Приложение № 12) – подписано от лице с право да представлява кандидата. В случаите, когато бенефициентът се представлява заедно от няколко физически лица, заявлението се попълва и подписва от всички от тях;
в) Официален документ, удостоверяващ актуална банкова сметка на името на кандидата;
г) Приложение 2 - Декларации към Условията за кандидатстване и изпълнение (УКИ) - (Декларация по чл. 25, ал. 2 от Закона за управление на средствата от Европейските фондове при споделено управление и чл. 7 от ПМС № 23/2023 г.; Декларация, че кандидатът е запознат с условията за кандидатстване и условията за изпълнение; Декларация за съгласие данните на кандидата да бъдат предоставени от НАП на УО по служебен път; Декларация за съгласие данните на кандидата да бъдат предоставени от НСИ по служебен път; Декларация за липса на нередност; Декларация за липса на конфликт на интереси по смисъла на чл. 61, параграф 3 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза; Декларация за свързаност по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа (ЗППЦК); Декларация по чл. 139 от Регламент (ЕС, Евратом) 2024/2509 за финансовите правила, приложими за общия бюджет на Съюза; Декларация по чл. 11, параграф 6 от Регламент (ЕС) № 2021/1139 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури; Декларация за наличие на административен и оперативен капацитет; Декларация за промяна на декларираните обстоятелства) - подписана от лице с право да представлява кандидата. В случаите, когато бенефициентът се представлява само заедно от няколко физически лица, декларациите се попълват и подписват от всички тях;
д) Удостоверение от Националната агенция за приходите за липса на задължения на кандидат/ (издадено след датата на получаване на поканата за сключване на договор ) – оригинал или копие, заверено от кандидата; 
или 

Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от  25 564,59 евро - оригинал или копие, заверено от кандидата; 

или 

Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата; 

Кандидатът следва да предостави един от документите по буква д/ единствено в случаите, когато в резултат на извършена служебна проверка от страна на Управляващия орган на ПМДРА е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕФСУ и чл. 7 от ПМС № 23/2023 г. (за наличие на публични задължения по смисъла на чл. 162, ал. 2, т. 1 от ДОПК) и на Декларация, че кандидатът е запознат с условията за кандидатстване (за наличие на публични задължения по смисъла на чл. 162, ал. 2, т. 8 от ДОПК). 

е) Удостоверение за липса на задължения към общината по седалището на УО и по седалището на кандидата (издадени не по-рано от 6 месеца преди датата на представянето им) – оригинал или копие, заверено от кандидата;

Управляващият орган на ПМДРА ще извършва проверка по служебен път за наличие на задължения към общината по седалище на УО на ПМДРА, както и към общината по седалище на кандидата само в случаите, когато тази община е Столична. В случаите когато в рамките на служебната проверка бъде установено наличието на задължение, кандидатите ще бъдат уведомени за това. За да удостовери погасяването на задължението кандидатът следва да представи Удостоверение за липса на задължения към Столична община. 

От Удостоверенията по букви д/ и е/ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 25 564,59 евро. 

Кандидат, който видно от Удостоверенията по букви д/ и е/ има задължения повече от 1 на сто от сумата на годишния общ оборот за последната приключена финансова година, но не повече от 25 564,59 евро има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.

ж) Свидетелство за съдимост (няма да бъде изисквано на хартиен носител, но съдимостта на кандидата ще се установи служебно от УО на ПМДРА) на всички лица, представляващи кандидата и вписани в Търговския регистър, или определени като такива в учредителния акт, когато обстоятелството не подлежи на вписване, издадено не по-рано от 6 месеца преди датата на представянето му - оригинал или копие, заверено от кандидата;

Когато за някое от лицата свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

з) удостоверение от органите на Изпълнителна агенция „Главна инспекция по труда“ (издадени не по-рано от 1 месец преди датата на представянето им) за доказване липса на установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен, ще се установи служебно от УО на ПМДРА.

 Посочените документи от буква „а“ до „з“ се представят електронно чрез информационната система ИСУН.

С кандидатите, които не представят изисканите документи или представят документи, които не съответстват на изискванията, не се сключват административни договори за предоставяне на безвъзмездна финансова помощ и се издава мотивирано решение за отказ за предоставяне на безвъзмездна финансова помощ. На тяхно място ще бъдат поканени за договаряне съответния брой кандидати от резервния списък (в случай че такъв е съставен), по поредността на класирането им до изчерпване на общия наличен бюджет по процедурата. 
Когато при извършване на проверката по същество на представените от кандидатите документи при сключване на административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният броя кандидати от резервния списък (в случай че такъв е съставен), по поредността на класирането им в съответната категория предприятие, до изчерпване на общия наличен бюджет по процедурата.  

Ако кандидат по одобрен за финансиране проект откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им в съответната категория предприятие, до изчерпване на наличния бюджет по процедурата.

Ръководителят на УО на ПМДРА взема мотивирано решение за отказ за предоставяне на безвъзмездна финансова помощ в следните случаи:

- за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;

-   при несъгласие на кандидата да сключи административен договор за предоставяне на БФП;

- за проектни предложения, при които се предвижда финансиране в нарушение на чл. 4, ал. 4 на ЗУСЕФСУ;

- на кандидат, който не отговаря на изискванията за бенефициент или не е представил в срок доказателства за това;

- за проектни предложения, при които държавната помощ е недопустима или се надхвърлят прагът на допустимата държавна помощ или установените в акт на ЕС прагове за минимална помощ. 

Допълнителна информация:  

Управляващият орган на ПМДРА запазва правото си в случай на необходимост да изисква от кандидата допълнителна информация/документи, в това число и на документите които се проверяват по служебен път.

Управляващият орган не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган на ПМДРА.

Всеки кандидат може да подаде до Ръководителя на Управляващия орган на ПМДРА сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПМДРА и/или от бенефициентите на безвъзмездна финансова помощ по ПМДРА, които при изпълнение на договор, сключен по проект финансиран от Европейския фонд за морско дело, рибарство и аквакултури, предоставят невярна и/или подвеждаща информация за вписване в регистъра и проверка.
27. Условия за изпълнение:
Условия за плащане и отчитане
Бенефициентът подава искане за окончателно плащане, придружено от технически и финансов отчет чрез ИСУН в срок до 20 календарни дни след въвеждане на подписания АДПБФП в ИСУН. Към искането за окончателно плащане бенефициентът следва да представи изцяло по електронен път чрез ИСУН, документите, описани в Приложение № 6 „Изискуеми документи при подаване на искане за окончателно плащане“. 
Бенефициентът се задължава да изготви и представи финансов отчет чрез ИСУН. Финансовият отчет се представя с искането за плащане. 
Бенефициентът се задължава да изготви и представи технически отчет чрез ИСУН.
Същият следва да отчита изпълнението на заложените индикатори и да отразява съответствието на дейностите с хоризонталните политики на ЕС, да описва основните проблеми, възникнали по време на изпълнението на проекта, както и как тези проблеми са били решени или причините за това да не бъдат преодолени.

Държавен фонд "Земеделие" - Разплащателна агенция (ДФЗ – РА) разглежда исканията за плащане, ведно с документите към тях, включително финансовия и технически отчети. Компенсацията, заявена от бенефициента, подлежи на верификация със съответните административни проверки.
УО на ПМДРА чрез ДФЗ – РА извършва административни проверки на документите (представени към искането за окончателно плащане, подробно описани в Приложение № 6 към настоящите условия), заявените данни и други обстоятелства, свързани с искането за плащане, след което изплаща на бенефициента верифицираната БФП.

По настоящата процедура за предоставяне на безвъзмездна финансова помощ е допустимо само окончателно плащане.

Окончателното плащане се извършва в срок до 45 календарни дни от датата на постъпване на искането за плащане в ИСУН.

Когато при разглеждане на искане за плащане се установи непълнота или неяснота в представените документи/информация, съгласно чл. 63 от ЗУСЕФСУ, Държавен фонд „Земеделие“ – Разплащателна агенция изпраща уведомление чрез ИСУН до бенефициента за представяне на документи и разяснения.
Бенефициентът е длъжен да представи изисканата информация и да отстрани нередовностите в срок до 5 работни дни от изпращане на уведомлението чрез ИСУН.
Документите се представят на български език. В случаите когато оригиналният документ е изготвен на чужд език, той се придружава с превод на български език, извършен в съответствие с Правилника за легализациите, заверките и преводите на документи и други книжа, прието с ПМС № 184 от 1958 г. (ДВ, бр. 73 от 1958 г.) и Конвенцията за премахване на изискването за легализация на чуждестранни публични актове, ратифицирана със Закона за ратифициране на Конвенцията за премахване на изискването за легализация на чуждестранни публични актове (ДВ, бр. 47 от 2000 г.).
ДФЗ-РА извършва плащанията в евро по посочената в административния договор сметка на бенефициента, съобразно разпоредбите на договора, общите условия и условията за изпълнение. 
В изпълнение на Решение на Министерски съвет № 592 от 21.08.2018 г. след сключване на договор на стойност, равна или надвишаваща 5 112,92 евро и преди извършване на плащане, УО на ПМДРА има ангажимент да уведомява Национална агенция за приходите и Агенция „Митници“ за предстоящата за изплащане сума и за стойността на конкретния договор, по който ще се извърши плащането, за проверка на наличие/липса на данъчни задължения. При наличие на данъчни задължения към Национална агенция за приходите и Агенция „Митници“, Управляващият орган чрез ДФЗ-РА извършва банков превод на запорираната сума по посочената в разпореждането за изпълнение банкова сметка и уведомява бенефициента за извършения превод в модул „Кореспонденция“ в ИСУН. 
ДФЗ - РА извършва служебна проверка за наличие или липса на задължения към НАП по чл 87, ал. 11 от ДОПК и при наличия на задължения не се оторизират плащания.  

При извършване на проверката, с оглед избягване на двойно финансиране ДФЗ – РА ще прави проверка по отношение на компенсацията и при необходимост ще изисква допълнителна информация от други публични институции.
Ако в резултат на извършената проверка се установи наличие на двойно финансиране по проекта, получената безвъзмездна помощ подлежи на възстановяване, вкл. начислената законна лихва съгласно АДПБФП.
Правата и задълженията, които възникват за бенефициента са описани в приложения образец на АДПБФП по ПМДРА 2021-2027 (Приложение 3) и Общите условия към финансираните по ПМДРА 2021-2027 договори за безвъзмездна финансова помощ (Приложение 3.1).
Всеки кандидат/бенефициент може да подаде сигнал за наличие на нередности и/или измами или съмнение за нередности и/или измами по реда и при условията, установени в Наредба за администриране на нередности по Европейските фондове за споделено управление, приета с  ПМС № 111 от 10.08.2023 г. на Министерския съвет, и съобразно подписаната от него Декларация за нередности по образец (Приложение №2).
Изменение на административния договор за безвъзмездна финансова помощ се извършва чрез сключване на допълнително споразумение към административния договор съгласно чл. 39 от ЗУСЕФСУ. Измененията се извършват и влизат в сила съгласно чл. 28 и чл. 29 от Общите условия. Анексът към административния договор не може да нарушава условията, съществуващи към момента на сключване на административния договор и равното третиране на бенефициентите.
Промени в бюджета на проекта съгласно чл. 33 от Общите условия са недопустими.
Бенефициентът е задължен да осигури директен достъп (както по време на изпълнението на проекта, така и след неговото приключване) на представители на Управляващия орган и/или други одитиращи институции, с цел извършването на проверка на място на резултатите от изпълнението на проекта.
Бенефициентът трябва да води точна и редовна документация и счетоводни отчети, отразяващи получената компенсация по проекта, използвайки подходяща система за документооборот и счетоводно отчитане.
Бенефициентът е задължен да поддържа отделни счетоводни аналитични сметки или отделна счетоводна система, съгласно изискванията на приложимото законодателство.
Всички документи, които са необходими, за да се установи спазването на условията, определени в условията за кандидатстване и изпълнение по процедурата, следва да се съхраняват за срок от 5 години от датата на извършване на окончателното плащане по проекта.
Компенсацията може да бъде платена само веднъж и не може да бъде предоставена за плащане към други източници.
Максималният размер на безвъзмездната финансова помощ задължително се фиксира в административния договор за безвъзмездна финансова помощ. 

Мерки за публичност и информираност:

Всички бенефициенти трябва да прилагат подходящи мерки за видимост и комуникация съгласно изискванията на чл. 50 от Регламент (ЕС) 2021/1060 и използване на техническите характеристики в Приложение IX към него.

Бенефициентите и субектите, изпълняващи финансови инструменти, обявяват подкрепата от фондовете за операцията, включително използвани повторно ресурси в съответствие с чл. 62 от Регламент (ЕС) 2021/1060, като:

а) включват на официалния уебсайт на Бенефициента, ако има такъв, и на сайтове в социални медии кратко описание на операцията, пропорционално на равнището на подкрепата, в което се посочват нейните цели и резултатите от нея и се открояват финансовата подкрепа от Съюза; 

б) включват по видим начин текст, подчертаващ подкрепата от Съюза, в документите и комуникационните материали, свързани с изпълнението на операцията и предназначени за обществеността или за участниците; 

в) поставят устойчиви табели или табла, ясно видими за обществеността, на които се откроява емблемата на Съюза в съответствие с техническите характеристики, посочени в приложение IX на Регламент (ЕС) 2021/1060, веднага щом започне физическото изпълнение на операциите, включващи физически инвестиции, или инсталирането на закупеното оборудване, в следните случаи: 

•
операциите, получаващи подкрепа от ЕФРР и Кохезионния фонд, с общ размер на разходите над 500 000 EUR; 

•
операциите, получаващи подкрепа от ЕСФ+, ФСП, ЕФМДРА, ФУМИ, ФВС или ИУГВП, с общ размер на разходите над 100 000 EUR; 

г) за операции, които не попадат в обхвата на буква „в“, поставят на място, ясно видимо за обществеността, поне един хартиен плакат с минимален размер А3 или еквивалентен електронен екран с информация за операцията, подчертаващ подкрепата от фондовете; когато Бенефициентът е физическо лице, той осигурява, доколкото е възможно, наличието на подходяща информация, подчертаваща подкрепата от фондовете, на видимо за обществеността място или чрез електронен екран; 

ВАЖНО: Постоянните обяснителни табели трябва да бъдат ситуирани на места, видими за широката общественост, а не само за ползвателите на обектите.
В случай че се установи, че бенефициентът не изпълнява задълженията си по чл. 47 или чл. 50, параграфи 1 и 2 от   Регламент (ЕС) 2021/1060 и не са предприети корективни действия, Управляващият орган прилага мерки, отчитайки принципа на пропорционалност, като анулира до 3% от подкрепата по програмата за съответната операция.

В основата на признаването на подкрепата от ЕС е емблемата и изявлението за финансиране от Съюза, които бенефициентите трябва да използват, когато своите дейности за видимост, прозрачност и комуникация.

Емблемата на Съюза винаги се използва неразделно с изявлението за финансиране: „Съфинансирано от Европейския съюз“ (Приложение № 12). 

Съвместно с изявлението за финансиране: „Съфинансирано от Европейския съюз“ следва да се използва и логото на Програмата за морско дело, рибарство и аквакултури 2021-2027 (Приложение № 13 ).
Двата логотипа следва да бъдат с един и същ размер, измерен по височина или ширина.

Готовите за използване изявления за финансиране могат да бъдат изтеглени и от центъра за изтегляния:

https://ec.europa.eu/regional_policy/information-sources/logo-download-center_en
Допълнителна информация можете да намерите и в брошурата „Оперативни насоки за използване на емблемата на ЕС в контекста на програмите на ЕС:

https://commission.europa.eu/system/files/2021-05/eu-emblem-rules_en.pdf
В случай на противоречие между разпоредбите на Приложение № 3.1 - Общи условия и тези на Условията за кандидатстване и изпълнение, с предимство се прилагат разпоредбите на Условията за кандидатстване и изпълнение.

28. Приложения към Условията за кандидатстване и изпълнение:

Приложение № 1 - Ръководство за потребителя за модул „Е-кандидатстване”;
Приложение № 2 – Декларации към с условията за кандидатстване и изпълнение; 
Приложение № 3 - Административен договор за предоставяне на безвъзмездна финансова помощ по процедурата;

Приложение № 3.1 - Общи условия към финансираните по Програмата за морско дело и рибарство 2014-2020 г. административни договори за предоставяне на безвъзмездна финансова помощ;

Приложение № 4 - Критерии и методология за оценка на проектните предложения;

Приложение № 5 – Декларации държавни помощи;
Приложение № 6 - Списък с изискуеми документи към Искане за окончателно плащане;
Приложение № 6.1 - Декларация липса или наличие на коригираща Годишна данъчна декларация за 2025 г.

Приложение № 7 – Декларации, изискуеми на етап искане за плащане;
Приложение № 8 – Инструкция за подписване на АДПБФП с електронен подпис;
Приложение №9 – Методика за изчисление на компенсациите;
Приложение № 10 – Заявление за профил за достъп на ръководител на бенефициента до ИСУН;
Приложение № 11 – Заявление за профил за достъп на упълномощени от бенефициента лица до ИСУН;

Приложение №12 – Графични лога на ЕС;
Приложение №13 – Графични лога на ПМДРА.
� Съгласно Приложение I на Регламент (ЕС) №2021/1060 за процедурата: код 079 Опазване на природата и биологичното разнообразие, природното наследство и ресурси, зелена и синя инфраструктура; код 01 Безвъзмездни средства; код 33 Без териториална насоченост; код 02 Рибарство.

